**Óravázlat a Patthelyzet című írás feldolgozásához**

**Téma:** Nacsinák Gergely András: Patthelyzet című olvasmány feldolgozása (4-5. oldal)

**Tanító:** Szegezdi Marianna

**Tantárgy:** magyar irodalom

**Osztály:** 5. o.

1. **Bevezetés**
2. **Szervezési feladatok:** a szükséges eszközök előkészítése (Szitakötő 44, csomagolópapír, ragasztó, feladatlapok)

Csoportalakítás (6 x 4 fős csoportok)

1. **Ráhangolódás**

A köszönés, jelentés után a tanulók állva maradnak. A tanár dobja a labdát, mindenki elmondja a saját keresztnevét, majd azzal a kezdőbetűvel egy állatnevet is. Ha stimmel az egyre bővülő sor, akkor helyet foglalhatnak. (Gábor - galamb, Péter – pillangó….)

1. **Mi jut eszedbe? című játék**

A csoportok kijelölnek maguk közül egy írnokot, ragasztófelelőst, szónokot, egy csend- és rendfelelőst. Kapnak egy-egy nagy csomagolópapírt és egy borítékot, amiben egy cirkuszi sátor képét találják meg szétvágva.

Feladat: Kirakni a képet, felragasztani a lapra (közben szép, esztétikus munkára törekedni). Megbeszélés: az adott képről mi jut az eszükbe. Grafitceruzával az írnokok a szavakat oda is írják a képekhez. Minden jó megoldás egy pontot ér!

kép:



1. **Fő rész**
2. **Memóriagyakorlat képekkel**

A táblára jól látható módon 10 db képet rak fel a tanár sorban egymás mellé. Megbeszéljük, hogy mit látnak a képeken. Ezt követően egyesével szedjük le őket hátulról, és minden körben elmondjuk a képek neveit. Ezt addig csináljuk, míg nem marad a táblán kép, így emlékezetből kell visszamondaniuk. ( Ezt a játékot interaktív táblán vagy kivetítőn is meg lehet csinálni, animált diák segítségével.)

A végén minden csapat leírja a csomagolópapír aljára a helyes sort. A jó megoldások, megfelelő sorrendben pontokat érnek.

Képek:

(artista, bohóc, elefánt, porond, idomár, zsonglőr, tigris)


1. **Az olvasmány feldolgozása**

A Patthelyzet című olvasmány feldolgozása közösen. Olvasás, a szöveg és az ismeretlen szavak megbeszélése. Egyéni vélemények, élmények meghallgatása a témával kapcsolatban.

1. **Feladatlapok kitöltése és ellenőrzése**

Az olvasmányhoz készített feladatlapokat oldják meg a tanulók. Minden csoport a saját ütemében dolgozik. A kiosztott borítékokban találhatóak a feladatlapok, amelyeket ha megoldottak, sorban felragasztanak a csomagolópapírra. Minden feladatra pontokat szerezhetnek, a legtöbb pontot összegyűjtő csapat órai munka jegyet kap.

1. **Szókereső**



1. **Igaz-hamis**
2. A cirkusz bezárt, mert az állatok nem voltak hajlandóak szerepelni. \_\_\_
3. A cirkusz igazgatója Roccolini volt. \_\_\_
4. Az oroszlán neve Szimba volt. \_\_\_
5. Az igazgató be akarta szüntetni az állatkínzást. \_\_\_
6. A beszélgetés az előadás után történt egy hideg decemberi éjszakán. \_\_\_
7. Az előadásra minden jegy elkelt. \_\_\_
8. Az állatokat csak a bohóc tudta tolmácsolni. \_\_\_
9. A bohóc neve Jampi volt. \_\_\_

|  |  |
| --- | --- |
| 1. **H** 2. **I** 3. **H** 4. **I** | 1. **H** 2. **H** 3. **I** 4. **H** |

1. **Fogalompárosító**

|  |  |
| --- | --- |
| nógat | összefolyó, tompa hang |
| konok | céltalanul jár |
| csődbe megy | sikertelenség, fizetés nélküli állapot |
| publikum | közönség, hallgatóság |
| moraj | gyorsabb tevékenységre, haladásra biztat |
| hepciás | makacs |
| frakk | hosszú férfikabát |
| kódorgott | kötekedő |

**Megoldás:**

nógat gyorsabb tevékenységre, haladásra biztat

konok makacs

csődbe megy sikertelenség, fizetés nélküli állapot

publikum közönség, hallgatóság

moraj összefolyó, tompa hang


hepciás kötekedő

frakk hosszú férfikabát

kódorgott céltalanul járt

1. **Keresztrejtvény**
2. Hogy hívjuk azokat az előadókat, akik a levegőben valamilyen eszköz segítségével bemutatóznak? (ARTISTÁK)
3. Mi a neve az olvasmányban a cirkusz igazgatójának? (ROCCOLINI)
4. Ki az, aki szeret labdázni? (FÓKA)
5. Milyen sast említenek meg a majmok? (MAJOMEVŐ)
6. Kit tanított meg a cirkuszigazgató biciklizni? (PAPAGÁJT)
7. Kiket akart az igazgató elküldeni a mese elején? (ÁLLATOKAT)
8. Hogy hívják azt a helyet, ahol a szereplők dolgoznak? (CIRKUSZ)

Megfejtés: TRAMPLI 🡪 a bohóc



1. **Befejező rész**
2. Házi feladat

Fogalmazás írása. Cím: Az én cirkuszom

1. Értékelés

Kiállítás az elkészített munkákból, közös értékelés.